section_heading: Bitka
paragraph_text: Kad su Sijenjani napali, Bocca degli Abati se je probio kroz firentinske redove i odsjekao firentinskom zastavniku ruku u kojoj je držao zastavu. U onim je vremenima to imalo veliki psihološki učinak. Izgubiti zastavu odnosno ako bi protivnik uspio uzeti zastavu, plašilo je vlastite snage. To je bilo zbog toga što onda nije bilo odora jasnih oznaka, nego se je imalo zastavu prema kojoj su se vojnici orijentirali, usmjeravali, raspoređivali, zbivali ili povlačili. Tako se je demoraliziralo firentinske postrojbe, koje je zahvatila pometnja i strah.